### 39.    Beslutning om anlægsbevilling til opførelse af ny daginstitution i Svebølle

**Åbent**

Sagsnr.: 326-2020-5000        J.nr.: 82.00.00           Dokumentnr.:
326-2020-62537

**Sagstype**

Beslutning.

**Resume og sagens baggrund**

På investeringsoversigten er der i
perioden 2020-2022 afsat et rådighedsbeløb på i alt 30,7 mio. kr. inklusiv
prisfremskrivning til opførelse af en ny daginstitution i Svebølle. I 2020 er
der afsat i alt 4,1 mio. kr. Der søges om en anlægsbevilling på 4,1 mio. kr.
til indledende forundersøgelser i forbindelse med ny lokalplan, rådgivning i
forbindelse med selve byggeprojektet samt håndtering af eksisterende bygninger
med videre på arealet.

**Indstillinger**

Direktøren indstiller, at der
gives en anlægsbevilling på 4,1 mio. kr. finansieret af rådighedsbeløbet til
indledende forundersøgelser, rådgivning, håndtering af eksisterende bygninger
med videre.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

Kommunalbestyrelsen har i
forbindelse med budgetaftalen for budget 2019-2021 afsat i alt 30,7 mio. kr. (i
2020-priser) til opførelse af en ny daginstitution i Svebølle.

Som grundlag for budgettet var det
oprindeligt forudsat, at den nye daginstitution skulle bygges ved det gamle
rådhus, som sammen med den eksisterende daginstitution Børnehuset Troldehøj
siden er blevet solgt.

Kommunalbestyrelsen besluttede den
18. december 2019 at godkende indstillingen om at placere den nye
daginstitution på arealet, hvor SBI i dag har forskellige mindre bygninger
stående samt at opstarte samarbejde med SBI om håndtering af disse bygninger.
Det blev også besluttet at igangsætte arbejdet om udarbejdelse af ny lokalplan,
der giver mulighed for at opføre daginstitutionen på arealet.

Udarbejdelse af en ny lokalplan er
efterfølgende påbegyndt. Som en del af de indledende forundersøgelser hertil
undersøges de trafikale sammenhænge i området, herunder ved [adresse] og
den eksisterende daginstitution, med henblik på at afklare de eventuelle
udfordringer i spidsbelastningsperioden. Desuden er samarbejdet om [adresse]
bygninger påbegyndt.

Derudover vil projektering af
selve daginstitutionen skulle påbegyndes.

I forbindelse hermed søges der om en
anlægsbevilling på de 4,1 mio. kr., der er afsat på investeringsoversigten i
2020, til indledende forundersøgelser i forbindelse med ny lokalplan,
detailprojektering af selve daginstitutionen samt håndtering af bygninger med
videre på arealet.

**Økonomiske konsekvenser**

Der er afsat et rådighedsbeløb på
i alt 30,7 mio. kr. i årene 2020-2022. Det bemærkes, at rådighedsbeløbene
herefter udgør 26,6 mio. kr.

[adresse] bemærkninger er
indarbejdet i sagen.

**Teknik- og Miljøudvalgets møde
den 2. april 2020:**

Anbefales.

**Økonomiudvalgets møde den 22.
april 2020:**

Anbefales.